Adreça: Carrer de les Escoles, 2-8, 25720\nTelèfon: 973 510 437 – 686 534 593\nAMPA LLar d'infants de Bellver de Cerdanya\nTelèfon: 646 224 051 – 619 492 526\nClub de Caça La Batllia\nLactivitat més antiga del lleure dels bellverencs és sens dubte la caça.\nI si encara volem remuntar-nos més endarrere, podem arribar a parlar que la caça, junt amb la ramaderia ovina, varen ésser les activitats econòmiques que permeteren la supervivència dels primers pobladors de la Cerdanya al neolític; restes de porc senglar amb estris diversos es troben a les excavacions arqueològiques de les coves de Bor i dels altres jaciments de la comarca.\nPerò cenyint-nos a Bellver, trobem que des del moment concret de la seva constitució legal com a població el 1225, el comte de Cerdanya Nunó Sanç concedeix als seus pobladors que puguin utilitzar i disposar de les aigües i les muntanyes, i en conseqüència dels animals que hi habiten, privilegi que els bellverencs guarden gelosament durant el transcurs del anys\nTelèfon: 973 511 106\nClub de Pesca Riu de l'Ingla\nEl Club de Pesca Riu de lIngla es troba ubicat a Bellver de Cerdanya. Té 37 anys dantiguitat i ha passat dels 140 socis inicials als 463 actuals. El club compta amb 47 km de rius on shi pot pescar, dels quals el principal és el Segre, amb 11 km. El segueixen lIngla, amb 12 km; el Ridolaina, amb 10 km; el de la Fou de Bor, amb 4 km, i el Duran, amb 10 km. Els rius de Pedra i Pi són refugis de pesca.\nEn aquests rius hi ha una població força elevada de truita autòctona i fario, ja que el club té cura de fer-hi una repoblació adequada respectant-ne el medi. Per dur a terme aquesta repoblació disposa duna piscifactoria pròpia on, de manera voluntària, es fa la cria de la truita autòctona mitjançant el desovament de les truites que shan capturar als vespres en període de fres.\nTelèfon: 973 510 318\nAdreça: Carrer de les escoles 2-8, 25720\nTelèfon: 659 642 794\nEra lany 1987 quan dues famílies es van trobar, un dia de neu de febrer, al poble de Font-romeu. Anaven a esquiar, les dues families, cada una pel seu compte. I com és normal, quan es parla de nois i noies joves, dun any per laltre ja no els anava bé lequip: botes, pals, esquís, fixacions. I això que eren gairebé nous!\nCom que el dia era fred i destemplat, es varen reunir a dins dun Land Rover Cazorla 6 cil., molt, molt, molt gran! I allí, mentre es decidien uns per llogar lequip, uns altres per si compraven quelcom, algú va dir: "Si tinguèssim un club, aniríem més organitzats!\nTelèfon: 678 694 471\nClub Hoquei Patins\nTelèfon: 973 511 127 – 609 265 074\nTelèfon: 973 510 077 – 620 513 695\nDones del Món Rural Cerdà\nTelèfon: 689 902 769


El monarca que era xiulat als estadis (Toni Padilla)\nClau en els Jocs Olímpics del 1992, Joan Carles I va acabar evitant les finals de Copa\n4 min. Barcelona 08/08/2020 19:43\n651x366 El rei emèrit amb la torxa olímpica a Madrid (1992). / M.P. BARRIOPEDRO / EFE El rei emèrit amb la torxa olímpica a Madrid (1992). / M.P. BARRIOPEDRO / EFE\nL’estiu del 1969 Joan Carles I va jurar fidelitat als principis del Movimiento en una cerimònia en què va quedar batejat com a successor de Franco. I en una de les primeres reunions que van tenir a soles, van parlar d’esports. Tots dos van considerar que seria una bona idea que JoanCarles I formés part del moviment olímpic espanyol. Inicialment el Borbó va escollir l’hípica, però va ser Franco qui li va proposar la vela, perquè és un esport d’equip. I així va ser com el 1972 Joan Carles I va convertir-se en esportista olímpic participant en els Jocs de Munic.\nJoan Carles I va entendre de ben jove el poder de l’esport com a eina diplomàtica i es va convertir en una figura clau per portar els Jocs Olímpics del 1992 a Barcelona, perquè sempre va estar disposat a ajudar el seu bon amic Juan Antonio Samaranch i va moure fils perquè fos escollit ambaixador a l’URSS a finals dels anys 70, pas previ al nomenament del barceloní com a president del COI. I la porta d’entrada a l’esport professional havia estat la vela, un esport que havia practicat a l’exili de Portugal i del qual seria molts anys campió d’Espanya en la classe Dragó, a bord del Fortuna. El 1972 va participar en els Jocs a les aigües de Kiel, dins un equip dirigit per Ib Andersen. Van acabar en 15a posició. La vela va ser sempre la seva passió, i va mantenir una gran relació amb Josep Cusí, un armador català amb qui va navegar molts anys. Cusí, que havia sigut olímpic en tir, s’encarregaria de construir els diferents vaixells batejats amb el nom de Bribón amb els quals el monarca va guanyar regates durant dècades, especialment la seva estimada Copa del Rei de Palma, una competició que ell va reinstaurar el 1982 per fer-la coincidir amb les seves vacances.\nJoan Carles, que sempre va recomanar als seus fills que practiquessin esport (va aconseguir que tant Felip com Cristina fossin olímpics en vela, mentre que Helena optava per l’hípica), va tenir un paper clau per superar obstacles a l’hora de presentar la candidatura olímpica del 1992. “El seu paper va ser important per posar d’acord poders a Madrid que no veien clara la candidatura”, va arribar a admetre Juan Antonio Samaranch, que es va quedar glaçat quan el 1989, en la inauguració dels Mundials d’atletisme que servien com a camp de proves per als Jocs del 1992, el monarca va arribar 45 minuts tard a la inauguració a l’Estadi Lluís Companys. El públic, que portava hores esperant sota la pluja, el va xiular mentre apareixien pancartes independentistes. Aquella va ser la primera gran xiulada rebuda per Joan Carles I. De fet, per evitar viure una imatge similar a la inauguració dels Jocs del 1992, es va decidir que el rei entraria just quan sonés Els segadors. El món de l’esport, on tants amics va fer entre esportistes, dirigents i membres d’altres cases reials, va acabar convertit en un petit infern personal per a un monarca que el 2009 va patir la xiulada de tot l’estadi de Mestalla, a València, abans de la final de Copa entre el Barça i l’Athletic Club de Bilbao. El 2011 en patiria una altra, i el 2012 va evitar la tercera perquè era a l’hospital després del famós accident caçant a Botswana.\nJoan Carles I sempre va entendre el poder de l’esport. I va lligar el destí d’esportistes com Fernando Alonso, Rafa Nadal o la selecció espanyola de futbol a la seva imatge, acompanyant-los en finals o convidant-los a sopars privats de suport. “L’esport ens uneix com a societat”, solia dir un monarca que, curiosament, va rebre les estirades d’orelles més fortes en públic, en forma de xiulades, als estadis.


Detingut a Sils un camioner que conduïa begut i amb el tacògraf manipulat - Tribuna Selvatana - Diari comarcal de La Selva - Actualitat, notícies, opinió...\nFotografia: El camió interceptat per la policia. / Mossos d´Esquadra\nDetingut a Sils un camioner que conduïa begut i amb el tacògraf manipulat\nEls fets van tenir lloc a la carretera C-63, dins el terme municipal de Sils, on agents de la Policia Local del municipi i dels Mossos van ser alertats que un camió havia perdut part de la càrrega.\nEls Mossos d’Esquadra van detenir, el passat 28 de juliol, un home de 38 anys, de nacionalitat portuguesa i veí de Coïmbra (Portugal), com a presumpte autor d’un delicte contra la seguretat viària per conduir sota els efectes de l’alcohol i per falsificació de document públic (manipulació de tacògraf). Els fets van tenir lloc el dia 28 al voltant de les 22:30h, a la carretera C-63, dins el terme municipal de Sils, on agents de la Policia Local del municipi selvatà i dels Mossos van ser alertats que un camió havia perdut part de la càrrega.\nEn arribar al lloc, els agents van comprovar que una bobina de plàstic de grans dimensions havia caigut d’un camió i ocupava tot un carril. Uns metres més enllà hi havia un camió aturat i dins de la cabina el seu xofer s’estava auto lesionant amb un cúter. Els agents van parlar amb el conductor, que es negava a sortir de la cabina i també es negava a ser atès pels serveis sanitaris. Finalment van aconseguir que baixés de la cabina i deixés de ferir-se.\nUn cop els serveis sanitaris van assistir el conductor i van constatar que no presentava ferides rellevants, els agents van fer-li la prova de detecció alcohòlica davant els símptomes evidents de que es trobava sota influència de begudes alcohòliques. El resultat va ser positiu amb un valor de 0,68 mg/l en aire expirat, més de quatre vegades per sobre del límit màxim permès, que en aquest cas era de 0,15 mg/l en aire expirat.\nPosteriorment els agents, en fer la inspecció de transports del camió, van detectar que l’home portava l’aparell tacògraf manipulat, consistent en un dispositiu magnètic col·locat al sensor de la caixa de canvis i marcava un descans fictici. Davant els fets, els agents van detenir el xofer com a presumpte autor d’un delicte contra la seguretat del trànsit per conduir un camió amb una taxa d’alcohol penalment punible i com a presumpte autor d’un delicte de falsificació de document públic per conduir amb l’aparell tacògraf manipulat.\nEl detingut, que no tenia antecedents, va passar el dia 29 a disposició del jutjat d’instrucció en funcions de guàrdia de Girona.


Dones d'Empresa Col·lectiu que aglutina Dones empresàries, emprenedores, executives i directives » Qui som\nDones d’Empresa és un col·lectiu que va néixer el mes de març de 2008 sota el paraigües de la primera organització empresarial del Penedès Garraf, la FEGP. Aglutina més de 600 dones emprenedores, empresàries, directives i executives (200 sòcies directes) amb l’objectiu de donar-se suport, compartir experiències i crear xarxa comercial entre nosaltres mateixes.\nL’objectiu de Dones d’empresa és col·laborar en el desenvolupament de la dona professional i guanyar presència i visibilitat en els òrgans de decisió i de representació.\nUna intenció que transcendeix, ja que busca contribuir a l’evolució i millora de la societat en general, a través de la suma de talents i de mirades. Oferim atenció, suport, assessorament, recursos i estratègies a més d’una formació específica i singularitzada. Promovem serveis, activitats i proposem espais de trobada amb la finalitat d’afavorir l’oportunitat de fer “networking”, de fomentar la cooperació, la innovació i l’enfortiment de projectes empresarials liderats per dones.\n“a través de la suma de talents i de mirades”\n“contribuint a eliminar els obstacles directes i indirectes”\nLa missió de Dones d’Empresa de la FEGP és potenciar una xarxa de suport, contactes i col·laboració professional per a dones treballadores i empresàries ocupades en tots els sectors d’activitat, a través d’un fòrum plural d’opinions, experiències i aprenentatges amb la finalitat de fer visibles i posar en valor el talent i el lideratge femení, contribuint a eliminar els obstacles directes i indirectes que frenen el seu desenvolupament i així fer possibles unes organitzacions i una societat més rica, igualitària i sostenible.\nFer xarxa: connectivitat, transversalitat i cooperació.\nPresència de la dona en els llocs de decisió i de responsabilitat de la vida pública.\nNoves formes d’organització del temps i del treball.\nFormació singular i especialitzada.\nSumar estratègies, propòsits i actuacions per a construir una societat millor, més\ndiversa, sostenible i amable.\nCrear una xarxa amb professionals del món de l’empresa per sumar esforços, coneixement, sinergies, idees i energies.\nPosar en valor i promoure el talent i el lideratge femení per a enriquir el capital humà de les organitzacions i, per extensió, del conjunt de la societat.\nContribuir a trencar els frens interns que impedeixen a la dona optar o acceptar determinats càrrecs de responsabilitat i impulsar la seva presència en els òrgans de decisió de les organitzacions.\nFomentar la presència i visibilitat de la dona a la vida pública.\nDefensar la igualtat d’oportunitats en l’accés als llocs de direcció i el desenvolupament i potenciació de la carrera professional de les dones.\nPromoure noves formes d’organització del temps que facilitin la conciliació de la vida personal i professional.\nPromoure la diversificació professional de les dones en el mercat laboral.\nIdentificar i intercanviar coneixement d’iniciatives i d’accions innovadores en l’àmbit empresarial.\nFormació especialment dirigida al desenvolupament de la dona professional.\nRecerca de recursos econòmics i de patrocinis per a la realització de les accions derivades d’aquest pla estratègic.\nSectorialitat i categories d’organitzacions\nPel que fa a les activitats econòmiques, les membres del col·lectiu són tant diverses en sectors de treball com en nivell de direcció i de volum d’empresa. Totes les dones amb neguits professionals tenen cabuda a l’entitat.\nPetites, mitjanes i grans empreses, a més d’institucions tenen cabuda a Dones d’Empresa. Entre totes, han estat capaces de consolidar una plataforma independent de defensa i representació de les dones professionals del Garraf, de l’Alt Penedès i del Baix Penedès.\nTrobada anual de Dones d’Empresa · 2016\nDins la massa social de Dones d’Empresa hi trobem empreses dels diferents municipis de la comarca del Garraf, de l’Alt Penedès i del Baix Penedès, però també d’entorns propers, sobretot de Barcelona. El creixement de l’estadística social es reflecteix en aquestes fites cronològiques:\n31 de desembre de 2009 –> 260 adherides\n31 de desembre de 2010 –> 415 adherides\n31 de maig de 2011 –> 475 adherides\n29 de febrer de 2012 –> 533 adherides\n1 de març de 2013 –> 600 adherides\n28 de febrer de 2014 –> 625 adherides + 57 sòcies\n31 de desembre de 2015 –> 620 adherides + 130 sòcies\n31 de desembre de 2016 –> 650 adherides + 200 sòcies


Traducció de contractes de treball en la combinació català-anglès: Barcelona | LinguaVox\nLinguaVox: especialistes en traducció de contractes de treball a Barcelona\nLinguaVox ofereix traducció de contractes de treball a clients de Barcelona i d'arreu del món.\nConfieu en el nostre servei de traducció de contractes de treball\nLinguaVox gestionarà el vostre projecte de traducció de contractes de treball amb rapidesa, professionalitat i confidencialitat.\nQuan sol·liciteu un pressupost gratuït de traducció de contractes de treball, podeu estar segur que el vostre projecte el gestionarà un coordinador de projecte qualificat, atent i amb experiència, qui respondrà a qualsevol dubte que pugueu tenir, dedicarà el temps que calgui a enviar-vos una oferta personalitzada i explicar-vos-la detalladament sense compromís, i tractarà els vostres documents amb la màxima confidencialitat.\nEl vostre projecte de traducció de contractes de treball en la combinació català-anglès està en les millors mans\nLa nostra empresa de traducció només treballa amb traductors experimentats que tradueixen a la seva llengua materna. Això és particularment important en el cas de la traducció de contractes de treball.\nEls nostres lingüistes tenen estudis universitaris superiors, normalment en traducció i interpretació; viuen o tenen contacte quotidià amb els seus països d'origen i les seves llengües maternes, i estan en disposició de traduir al/a l' anglès el vostre projecte de traducció de contractes de treball.\nLa majoria dels nostres traductors de Barcelona i d'altres llocs són especialistes en traduccions tècniques, jurídiques, mèdiques o empresarials. El vostre projecte de traducció de contractes de treball en la combinació català-anglès sonarà tan natural en anglès que el lector no percebrà que la llengua de partida era el català.\nGràcies al nostre equip de traductors especialitzats, distribuïts arreu del món, gestionarem el projecte de traducció de contractes de treball que ens encarregueu amb total garantia de qualitat.


Wikiloc - ruta Volta per Sant Llorenç del Munt des de les Arenes - Sant Feliu del Racó, Catalunya (España)- GPS track\nVolta per Sant Llorenç del Munt des de les Arenes\n507 14 191\nXavi Grané Tots els drets reservats\nBonica excursió per senders poc transitats i llocs emblemàtics del Parc Natural de Sant Llorenç del Munt. Iniciem el recorregut a les Arenes (carretera de Castellar del Vallès a Sant Llorenç Savall B-124 PQ 13,2) des d’on ens enfilem cap a la històrica masia del Dalmau i després el mas del Daví, primer per la llera del torrent de les Arenes i després per pistes forestals. Pugem al coll Gavatx, a tocar del Castell de Mur (la Màquina de Tren) que deixem a la nostra dreta. D'aquí podem anar fins al senyorial mas del Marquet de les Roques, casal modernista del municipi de Sant Llorenç Savall, o directament fins a la font del Llor per un petit corriol (track).\nEnfilem el dret camí que ens porta fins el collet de la Vall o del Llor. Deixem a la dreta la serra dels Emprius i la característica agulla del Cavall Bernat de la Vall. Pugem un pendent sender desdibuixat pel mig del bosc fins que arribem al peu de la muralla nord del cim del Montcau. La resseguim a la dreta per un camí on cal parar atenció si està moll, ja que té algun tram relliscós i es troba una mica penjat sobre la barrancada. Passem les Roques de la Coca, que queden a la nostra dreta, i deixem el camí principal que ens duria als Cortins o al coll d'Estenalles tot enfilant a l'esquerra -amb alguna grimpada- el sender que puja per terreny rocós fins a l'emblemàtic i allargassat cim del Montcau (1.056m).\nBaixem per la carena fins a l'ample coll d'Eres i descendim a l'esquerra per la canal del Llor fins al camí de les Fogaroses (visita opcional a la cova Simanya que queda a la nostra esquerra). Seguim el camí cap al sud passant per sota de diverses agulles (el Gegant, el Paller, l'agulla Mitjana i l'agulla Petita de les Fogaroses) i arribem a la curiosa roca Encavalcada, que s'aguanta fent equilibris entre dos morros de roca. Al llarg del camí trobarem alguns petits replans on hi havia hagut antigues carboneres. En aquest punt podem seguir el camí de les Fogaroses cap a la Foradada i l'agulla de Tanca o ens enfilem per sota la roca Encavalcada (track) per veure-la des del capdamunt de la cinglera, una vista espectacular d'aquesta formació. Hi ha un pas de 3r grau per superar un petit ressalt de roca a la part de dalt.\nSeguim cap al sud per dins del bosc d'alzines i pins i girem a l'esquerra direcció al cim de la Morella, sense arribar-hi (ascens opcional amb una grimpada difícil), per tal de visitar l'amagada balma de les casetes d'en Bofí, una curiosa cova obrada. Tornem enrere i passem per l'avenc del Daví, que té una profunditat de 65 metres i que serveix cada hivern d'habitatge a una nombrosa colònia de ratpenats. Més endavant passem el mas balmat dels Òbits en el qual hi resten les ruïnes d’una masia de mitjan segle XVIII i, posteriorment, cremada durant la tercera guerra Carlina, lloc testimoni de pas d’anònims fugitius i llegendaris lladres i bandolers d’una època no tan llunyana. Arribem al transitat camí carener que va del Montcau a la Mola i que ens porta primer fins a la cova del Drac. Abans haurem visitat (opcional) la curiosa balma de Sescorts que queda a la nostra dreta (camí d'anada i tornada).\nPugem fins al cim culminant de la muntanya; la Mola (1.095m) on hi ha el monestir benedictí de Sant Llorenç, construcció romànica del segle XI. Els orígens de l'edifici es remunten cap a mitjan segle X (al voltant del 958) quan apareix la primera menció documental d'una casa eclesiàstica amb uns altars dedicats a Santa Maria, Sant Miquel i Sant Llorenç. Des del cim descendim cap al nord-est per unes dretes canals i per la carena de la cova de les Ànimes fins a travessar els camins de la Font Soleia i de la Senyora, per seguir baixant per uns trams rocosos (marques grogues) fins a un collet. En aquest punt pugem amb una fàcil grimpada a l'aplanada Castellassa del Dalmau (736m). Descendim pel vessant oposat per una canal força dreta fins a trobar uns corriols i després unes pistes forestals més amples que ens porten fins a l'ermita de les Arenes i al punt de partida de l'excursió.\nCompteu unes 7-8 hores per fer-la tranquil-lament. No és una ruta recomanable per fer amb nens petits, hi ha trams amb barrancs, grimpades i alguns passos verticals.\nHola, ha trobat interessant aquesta ruta Volta per Sant Llorenç del Munt des de les Arenes https://ca.wikiloc.com/rutes-senderisme/volta-per-sant-llorenc-del-munt-des-de-les-arenes-20238109 Salutacions, Wikiloc - Rutes del Món\nLa vaig fer juntament amb Xavi Grané\nDemana a Xavi Grané que t'afegeixi com a company a aquesta ruta\nSegueix a Xavi Grané i descobreix noves rutes!


El parc infantil de la plaça Esteve Fàbregas s'amplia amb elements de joc inclusius | Nova Ràdio Lloret\nEl parc infantil de Fenals, amb elements inclusius de joc\nEl parc infantil de la plaça Esteve Fàbregas s’amplia amb elements de joc inclusius\nPermeten l’accés als nens amb discapacitat física o psíquica, i també als usuaris amb problemes de mobilitat, que juguen plegats amb la resta.\nLloret de Mar ha dotat el parc infantil de la plaça Esteve Fàbregas, a Fenals, amb elements de joc inclusius. L’indret s’ha ampliat amb un seguit de gronxadors, rampes, estructures i plataformes que permeten l’accés als nens amb discapacitat física o psíquica, i també als usuaris amb problemes de mobilitat.\nSegons fonts municipals, la finalitat és que els infants amb discapacitat puguin gaudir del parc i que ho facin interactuant amb la resta d’usuaris. D’aquí ve el concepte d’inclusió. Jordi Orobitg, regidor de Medi Ambient, explica que “fruit de la sensibilitat de la nostra societat, donem resposta a la demanda inclusiva amb elements de joc per als col·lectius amb dificultats perquè gaudeixin dels espais públics”.\nAquesta actuació va ser una demanda dels veïns del barri de Fenals, que es va vehicular a través dels Pressupostos Participats de l’any 2016. La inversió supera els 50.000 euros.\nPerò aquest no és l’únic parc infantil amb elements inclusius de Lloret. Orobitg recorda que “ja en tenim al parc de Can Sabata, on hi ha un parell elements inclusius, com uns gronxadors, i aquest espai de Fenals és el primer parc íntegrament per a persones amb discapacitat“.\nActualment, el municipi compta amb 26 parcs infantils que s’han anat renovant en els darrers anys. La voluntat de l’Ajuntament és anar-los ampliant amb elements de joc inclusius.\nArticle anteriorLloret instal·la un ‘radar smile’ per reduir la velocitat del trànsit a l’avinguda del Rieral\nArticle següentBDBH – 14 SETEMBRE 2017


Traducció de finlandès | SIGNEWORDS\nSi necessites traduccions de finlandès a qualsevol idioma o de qualsevol idioma a finlandès, demana pressupost sense compromís.\nTraductors de finlandès o finès\nA l’actualitat, el finès és una llengua molt activa i traduir finlandès és una de les activitats que duem a terme de forma quotidiana a SIGNEWORDS. Aquest idioma s’empra tant a l’àmbit públic (administració, televisió i ràdio o educació) com al privat (premsa escrita, negocis, producció o xarxes socials). Degut a això, consideram molt important oferir un servei de traducció de finlandès d’alta qualitat, per a satisfer la demanda d’informació i comunicació en aquest idioma. Per això, comptam amb un equip de traductors de finlandès nadius qualificats i eficients, que exerceixen la seva tasca amb professionalitat i rigor.\nEl finès o suomi pertany a les llengües uralianes. Juntament amb el suec, és una de les llengües oficials de Finlàndia. També té reconeixement legal a Noruega, a Suècia i a Carèlia (la Federació Russa), i protecció genèrica a Estònia. En total, els parlants de finès sumen més de 5 milions.\nHistòricament, el suec i el finès han estat lligats, ja que el primer era l’idioma dels colons que començaren a establir-se a Finlàndia cap al segle XII. Tot i que el finès fou la llengua minoritzada, aquesta no fou completament arraconada i en el segle XV en trobem els primers textos escrits, que tracten sobre la mitologia nòrdica.\nPosteriorment, hi va haver una situació de diglòssia, ja que el suec es va establir com a llengua oficial, de cultura i de les classes altes, i el finès era usat col·loquialment. Arran de la conquesta russa de Finlàndia al segle XIX, el finès va anar guanyant àmbits d’ús i es va consolidar la varietat estàndard, basada en els parlars sud-occidentals.\nEl finès es va anar expandint a causa de l’emigració i actualment té una gran presència als Estats Units, a Canadà i a Austràlia.\nSi necessites traduccions de finlandès i cerques un bon traductor de finlandès, a SIGNEWORDS som aquí per a ajudar-te.


El Parlament rebutja la creació d'un impost sobre la banca amb els vots de CiU i el PP català\nICV-EUiA ha presentat una proposició de llei a la qual només les esquerres i SI han volgut donar suport\nACN Barcelona 10/05/2012 16:51\nEl Parlament ha rebutjat aquest dijous, amb els vots desfavorables de CiU i el PP català, la tramitació d'un projecte de llei d'ICV-EUiA per crear un impost sobre la banca a Catalunya semblant al que existeix a Extremadura i Andalusia. La proposta ha rebut el suport del PSC, ERC i SI, però amb les dues esmenes a la totalitat presentades per la federació nacionalista i els populars han aconseguit tombar la creació de l'impost i, com ja va passar amb una proposta semblant d'Esquerra, la proposició de llei no seguirà la seva tramitació.\nLa negativa de CiU i el PP de Catalunya davant el gravamen es deu al fet que asseguren que una taxa com aquesta acabarien pagant-la els clients dels bancs malgrat que s'intenti impedir per llei. Per contra, els ecosocialistes plantejàvem la creació d'un impost que gravi les entitats bancàries pel fet de tenir dipòsits de clients. A més, remarcava la necessitat d'establir deduccions a aquelles institucions financeres que facin obra social o participin en projectes de desenvolupament, així com també l'obligació d'impedir que l'impost s'acabi traslladant als clients dels bancs amb un increment de les seves taxes. És precisament en aquest darrer punt on més diferències s'han mostrat. Tant el diputat de CiU Antoni Fernández Teixidó com el popular Pedro Chumillas han explicat que, a criteri dels seus grups, és impossible controlar aquest trasllat del gravamen als clients i s'han mostrat segurs que un impost d'aquestes característiques acabarien pagant-lo "les classes mitjanes" de Catalunya.\nDes d'ICV-EUiA, el diputat Josep Vendrell ha lamentat la postura de CiU i PPC i ha retret que en un moment de greu crisi "el Govern no vulgui considerar qualsevol alternativa per incrementar els ingressos de la Generalitat" vingui del grup polític que vingui. A més, ha defensat que aquest impost no gravaria l'economia productiva, s'impediria que es traslladés el gravamen als clients, seria progressiu, i establiria deduccions específiques i per incentivar crèdits a entitats productives i obra social.\nimpost de la banca


Ironxevi: noviembre 2011\nDoncs si..... aquest any arribem a la 5na edició de la Marató per la Marató de TV3, una prova que cada any preparem amb dedicació i molta ilusió, per col.laborar a la nostre manera amb el programa La Marató de TV3, e intentar entre tots mostrar la nostre solidaritat. I aquest any.... ens ha tocat, des de TV3 ja m'han confirmat que la nostra és la cursa escollida aquest any per el equip de producció, i això, que significa? Doncs que donaràn l'inici de la Marató en directe, al programa de televisió. Això comportarà un petit canvi respecte a altres anys, si bé en les edicions anteriors la sortida ha sigut sempre a les 9h30', aquest, degut a la conexió en directe, es veure enderredira... però creiem que val la pena per el resort mediatic que això soposarà.\nEl programa de televisió, don inici a les 10h. del matí, després de la presentació, començarà la roda de conexions, siguen la nostre la 2ª, després d'una que es farà a Barcelona. Això soposa que l'inici de la marató serà aquest any a les 10h22'. Aquest proper dimarts, dia 29, juntament amb la gent del programa, visitarem el lloc d'inici de la Marató, per veure on es col.locaràn les càmares fixes i mobils.\nJa sabeu, us esperem a tots el proper dia 18 de desembre al Carrer Santa Clara (al costat del Pont de Pedra), i podeu venir a córrer unes quantes voltes amb nosaltres, les que volgueu, a caminar una estona, o simplement a animar i fer tots la vostra col.laboració per la Marató de TV3, que aquest any esta dedicada a la REGENERACIÓ I TRANSPLANTAMENT D'ÒRGANS I TEIXITS. US HI ESPEREM A TOTS (i ben pentinats, que hem de sortir a la tele....)\nFoto de l'arribada de la edició del 2010\nEnviat per Ironxevi a 8:12 4 comentarios:\nEnviat per Ironxevi a 1:07 2 comentarios:\nCom cada any per aquestes dates, i aquest ja serà el 5è, estem preparant amb tota la ilusió del mon una nova edició de la Marató per la Marató de TV3, dedicada aquest any a la Regeneració i Transplantament d'Òrgans i Teixits. Recordeu, correrem la distància sencera de una marató (42,195km), uns quants companys, donant voltes a un circuit de 1.122 metres, entre els carrers Santa Clara, C/ Nou, Avinguda Jaume I, i Plaça Independencia. En total, 37 voltes més 681 metres inicials.\nPodeu venir qa córrer una estona amb nosaltres, o simplement a caminar, fent una volta, o dos, o tres... o totes les que vulgueu, i fer el vostre donatiu per la Marató de TV3, que aquest any arriba a les 20 edicions. Us iré informant aquestes properes setmanes. Tenim 3 establiments col.laboradors, i hi haurà un sorteig gentilesa de Gonzalez Rellotgers. Si algú més vol participar de la festa, serà benvingut.\nEnviat per Ironxevi a 7:50 2 comentarios:\nAquest cap de setmana reobrim la barraca de l'espai de la Copa, reconvertida en la 1ª BARRACA SENSE ALCOHOL de les fires. Us esperem a tots, i demostrarem que soms capaços de pasar unes bones festes sense haber de consumir ni vendre alcohol.\nEnviat per Ironxevi a 4:44 2 comentarios:


Viquipèdia:Elecció de verificadors de comptes d'usuari/2017 - Viquipèdia, l'enciclopèdia lliure\nViquipèdia:Elecció de verificadors de comptes d'usuari/2017\nObjectiu: Elecció o renovació dels dos verificadors de comptes locals.\nÉs un càrrec que segons el procediment ha de ser renovat anualment, encara que el darrer procés de renovació va ser el 2012. Així doncs, i arran de la necessitat de tenir almenys dos checkusers actius al projecte per tal que es puguin prevenir males pràctiques en la seva activitat, s'obre aquest període de renovació.\n5.2 Comentaris sobre la votació\nViquipèdia:Elecció de verificadors de comptes d'usuari/2012\nInici: 20 de març del 2017\nDiscussió del procediment: fins el 26 de març del 2017\nPresentació de candidatures: Durarà 10 dies, des del 27 de març del 2017 (00:00 CET) fins el 5 d'abril del 2017 (24:00 CET).\nVotacions: Duraran 30 dies, des del 6 d'abril del 2017 (00:00 CET) fins el 6 de maig del 2017 (24:00 CEST) prorrogables per 15 dies més si es compleixen les condicions pertinents (no compliment dels requisits mínims per l'aprovació però que se n'hagi superat el 50%).\nGóngora queda renovat, KRLS és elegit i substituirà a Coet, el qual podrà presentar la seva baixa tan bon punt la substitució sigui operativa.\nEs poden presentar com a candidats tant els dos veridicadors de comptes en actiu, si opten per la renovació, com altres candidats nous que complisquen els requisits.\nS'elegiran fins a tres candidats . En cas que no es complisquen els requisits per l'aprovació, quedaran automàticament renovats els verificadors de comptes actuals.\nEl període d'elecció serà de 18 mesos pels tots usuaris escollits.\nEn cas que algun verificador de comptes en actiu no resulte renovat o no es presente a la renovació, no serà donat de baixa fins el moment en què els substituts estaran plenament operatius.\nOpta per la renovació?: Sí.\nMotivació: Gràcies, Vriullop. Segueixo en actiu. Quan m'han demanat ajut, he aparegut. A més, poso en coneixement de la comunitat que des del mes de febrer d'aquest any sóc membre de l'Ombudsman Commission de Wikimedia Foundation (Inspector de Privadesa i Checkusers), encarregat d'actuar en casos d'abusos per part de checkusers i oversighters en tots els projectes de Wikimedia. Per tant, segueixo més actiu que abans, si cal, i penso que podria ser útil que ca.wiki mantingués un checkuser en aquesta comissió.\nData i signatura: --J. G. Góngora (disc.) 00:54, 23 març 2017 (CET)\nEstat: checkuser en actiu des del 19 de febrer del 2008 fins el 21 de març del 2009 i des del 18 abril del 2011 fins l'actualitat.\nOpta per la renovació?: No\nMotivació: crec que és un valor tenir important disposar d'usuaris de la comunitat a qui ens poguem adreçar sense necessitat d'haver de recórrer a algú extern de la comunitat i en anglès. A més a més, aramateix només disposem d'un checkuser actiu i per raons de fiscalitat de la tasca és important tenir-ne com a mínim 2.\nConeixements tècnics: enginyer informàtic d'estudi i professió. Així doncs, tinc coneixements sobre IPs i xarxes en general. Sobre coneixements wiki ja sabeu, sóc administrador de la Viquipèdia en català des d'abril de 2009 i editor des de 2006.\nDisposició a identificar-se davant la Fundació Wikimedia: Ja tenen les meves dades pel fet de ser membre d'OTRS.\nData i signatura:--KRLS , (disc.) 19:45, 31 març 2017 (CEST)\nGóngora queda automàticament renovat en haver-hi només dos candidats.\nSuport actiu, coneixedor de temes tècnics, curós amb dades i privadesa--barcelona (disc.) 13:22, 6 abr 2017 (CEST)\nSuport administrador en actiu, amb els coneixements necessaris i amb cura amb el material sensible. --Beusson (disc.) 15:51, 6 abr 2017 (CEST)\nSuport Subscric Barcelona i Beusson. --Lluis_tgn (disc.) 19:07, 6 abr 2017 (CEST)\nSuport --Townie · discussió 20:56, 6 abr 2017 (CEST)\nSuport --Yeza (disc.) 21:20, 6 abr 2017 (CEST)\nSuport --A. Diport ·✉ 01:43, 7 abr 2017 (CEST)\nSuport sabedor del funcionament intern del wiki, amb molta experiència i del grup tècnic. --Xavier Dengra (MISSATGES) 12:17, 7 abr 2017 (CEST)\nSuport no ho era ja?--Kippelboy (disc.) 12:29, 7 abr 2017 (CEST)\nSuport --Unapersona (Missatges | xat) 14:29, 7 abr 2017 (CEST)\nSuport --Castellbo (disc.) 20:54, 7 abr 2017 (CEST)\nSuport --amador (disc.) 20:58, 7 abr 2017 (CEST)\nSuport Pels motius exposats. --Pau Colominas (t'ajudo?) 21:23, 7 abr 2017 (CEST)\nSuport --Davidpar (disc.) 21:35, 7 abr 2017 (CEST)\nSuport Hi ha manera de posar tres rodonetes verdes? --Joutbis (disc.) 22:11, 7 abr 2017 (CEST)\nSuport Molt a favor! --Yuanga (disc.) 23:30, 7 abr 2017 (CEST)\nSuport Penso que és la persona adequada --Ramon (disc.) 23:56, 7 abr 2017 (CEST)\nSuport--Carles (enraonem) 00:34, 8 abr 2017 (CEST)\nSuport--F3RaN (disc.) 01:15, 8 abr 2017 (CEST)\nSuport--Ferran Mir (disc.) 08:01, 8 abr 2017 (CEST)\nSuport--Medol (disc.) 08:23, 8 abr 2017 (CEST)\nSuport —Leptictidium (digui) 10:28, 8 abr 2017 (CEST)\nSuport--Lohen11 (disc.) 10:31, 8 abr 2017 (CEST)\nSuport -- Toniher (disc.) 12:28, 8 abr 2017 (CEST)\nSuport --Docosong (disc.) 22:13, 8 abr 2017 (CEST)\nSuport --Walden69 (disc.) 22:13, 8 abr 2017 (CEST)\nSuport Em sembla el més adequat pel càrrec. --Jey (disc.) 11:50, 9 abr 2017 (CEST)\nSuport Per suposat --Panotxa (disc.) 19:48, 10 abr 2017 (CEST)\nSuport Té la meva confiança. --J. G. Góngora (disc.) 16:15, 11 abr 2017 (CEST)\nSuport --Flamenc (disc.) 17:26, 12 abr 2017 (CEST)\nSuport --gerardduenas⇒contacta'm 21:27, 16 abr 2017 (CEST)\nSuportManlleus (disc.) 17:56, 18 abr 2017 (CEST)\nDoncs jo NO estic d'acord en que quedi automàticament renovat. Perquè? doncs per què és un usuari que ja fa anys que està desaparegut de la viquipèdia en català, fent les mínimes per no perdre els drets d'administrador. Com a usuari ha fet 100 edicions en dos anys (86 l'últim any), de les que 12 són en les seves pròpies planes i 8 per temes relatius a presentar candidatura. No crec que sigui prou per tenir dret a tenir cap mena de distinció que no sigui la d'usuari. Jo el proposaria per a treure-li fins i tot els drets d'administrador, ja que com a admin. ha fet 30 accions en 1 any (27 en un sol dia, fa gairebé un any, el 15 d'abril del 2016). El fet que sigui apte per instàncies superiors no trobo que l'habiliti per altres càrrecs. Personalment, crec que han de ser usuaris actius els que tinguin els drets, i renovar-se periòdicament mitjançant votació, no automàticament per no crear càrrecs eterns. Em sap greu per en Gongora, però hi hauria d'haver una mica més d'implicació per part seva. --Beusson (disc.) 15:49, 6 abr 2017 (CEST)\n@Beusson: Entenc el teu posicionament i frustració, el problema és que almenys hi ha d'haver 2 checkusers en actiu i només hi havia 2 candidats (Góngora que optava a renovació i jo). En cas que la meva candidatura no rebés el suport suficient, en coet també seria renovat (malgrat no haver-se pronunciat) perquè és un criteri del procediment: "En cas que no es complisquen els requisits per l'aprovació, quedaran automàticament renovats els verificadors de comptes actuals." És una llàstima que no s'hi hagi presentat ningú més.--KRLS , (disc.) 17:18, 6 abr 2017 (CEST)\nConfirmo el que diu en KRLS, com que no hi ha més candidats queda renovat automàticament: o són dos com a mínim o cap. A més, he d'afegir que no es tracta de cap distinció. És una feina que va voluntàriament per la comunitat, i crec que ha respost satisfactòriament quan se li ha demanat. En cas que en KRLS no aconsegueixi "un mínim de 25 vots a favor i un mínim del 75% de consens", llavors podem plantejar no fer cap renovació i quedar-nos sense cap checkuser per no disposar-ne de dos d'actius. --V.Riullop (parlem-ne) 20:35, 6 abr 2017 (CEST)\n@KRLS: @Vriullop: Us entenc, i conec la norma, però en discrepo i ho faig públic. La feina que fa en Gustau fora de la viquipèdia en català pot ser molt bona, però a casa nostra fa molt de temps que no hi és. Per altra banda, porto prou temps aquí com per saber valorar la feina que fa la gent voluntàriament, i aquesta és sempre d'agrair. Em queixo de la norma, però ja sé que es feina quasi impossible canviar-les. --Beusson (disc.) 22:37, 6 abr 2017 (CEST)\nQuè proposes canviar? El "o dos o cap" té el seu motiu de seguretat per controlar l'accés a informació no pública dels usuaris. --V.Riullop (parlem-ne) 08:47, 7 abr 2017 (CEST)\nNo és actiu, però és una tasca molt específica i quan s'ha requerit de la seva ajuda l'ha aportada amb rapidesa i solvència Hi podria haver millors candidats, sí, però no és res excessivament prioritari. --Xavier Dengra (MISSATGES) 12:19, 7 abr 2017 (CEST)\nD'acord amb Beusson. Gongora forma part del col·lectiu que un cop aconseguit el "títol" desapareixen.--Lohen11 (disc.) 10:33, 8 abr 2017 (CEST)\nLa decisió de renovació automàtica és coherent amb la política actual d'elecció per mantenir el mínim de dos checkusers. Si hi esteu tant d'acord, una vegada acabada aquesta elecció podeu iniciar en qualsevol moment una renovació per falta de confiança o una modificació de la política actual. --V.Riullop (parlem-ne) 23:01, 8 abr 2017 (CEST)\nEm sorprèn molt aquesta falta de respecte d'alguns usuaris que obliden fàcilment. Tinc milers d'articles creats a ca.wiki (alguns fins i tot recents, però això a alguns no interessa dir-ho) i sempre que m'han demanat ajuda com a checkuser he aparegut. No tinc cap interès en mantenir cap "títol". Sóc ombudsman amb accés de checkuser en tots els projectes de Wikimedia; per tant, mantenir o no el meu flag de checkuser a ca.wiki em resulta indiferent. El que s'ha de valorar és si he deixat casos sense respondre o si he fet un ús dolent de les eines de treball. Si aquest no és el cas, llavors qualsevol altre comentari subjectiu sobra i diu molt dels usuaris que els utilitzen però que, no obstant això, no han presentat la seva candidatura. --J. G. Góngora (disc.) 16:09, 11 abr 2017 (CEST)\nPer cert, he deixat voluntàriament uns dels meus "títols". --J. G. Góngora (disc.) 18:15, 11 abr 2017 (CEST)\n150 edicions en 2 anys, per mi és desaparèixer. Saps molt bé que conec la feina que vas fer abans de ser administrador i checkuser. Jo no he faltat al respecte a ningú, jo només corroborava que un usuari pràcticament desaparegut no és la millor opció. El cop de porta m'ho ha ratificat.--Lohen11 (disc.) 19:37, 11 abr 2017 (CEST)\nNo, Lohen, no. El que has fet simplement és assumir, generalitzar, posar-me en un "col·lectiu" dels que un cop obtenen el "títol" desapareixen. Els fets parlen per sí sols. No necessiten cap explicació ni puntualització. Aquesta és una candidatura a checkuser/verificador de comptes, no d'administrador. És possible, comprensible i fins i tot debatible que no hagi complert les teves (o vostres) expectatives com a administrador i per això penso que, com que hi ha gent que se sent incòmoda, el millor és que no tingui aquesta eina. Després de tot, no he fet gran ús d'ella. Ara bé, no tenim més que un parell de casos de CU per any i els últims els he atès jo sol, perquè en Coet no hi era tampoc. He sigut, durant anys, l'únic verificador que heu tingut i ho fet amb molt de gust i sempre ajudant quan se m'ho demanava. Per tant trobo injusts aquests comentaris que heu fet perquè heu tingut en compte altres factors que no tenen res a veure amb la meva feina com a checkuser. --J. G. Góngora (disc.) 20:13, 11 abr 2017 (CEST)\nNo pensava comentar el fil perquè la renovació és automàtica, però veient que s'ha creat debat opinaré. Per mi, si fa la seva feina com a checkuser (i sembla que la fa) té el meu Suport, independentment de si els últims dos anys ha editat molt o poc. --Pau Colominas (t'ajudo?) 08:06, 12 abr 2017 (CEST)\n@Góngora: Per al·lusions tornaré a escriure. Jo no he faltat el respecte a ningú. Simplement he constatat dades (per cert, són comprovables totes, la quantitat d'articles que comentes també). Les dades no enganyen, no ets actiu a la viquipèdia en català (llàstima!) i això al meu parer és negatiu per tenir cap mena de representació destacada. Per altra banda, em sembla perfecte que hagis renunciat a fer d'administrador, títol que ja no necessites al ser representant d'un ens de més volada. Com tu mateix comentes, no n'has fet gaire ús. La meva queixa continua sent pel fet de la renovació "ad eternum", no pel fet que segueixis fent de checkuser (com també dius, tampoc donem tanta feina...). Com dic més amunt, és la norma i l'accepto, encara que en discrepo. --Beusson (disc.) 22:33, 13 abr 2017 (CEST)\n@Beusson: No és cap representació destacada ser verificador de comptes i això no t´ho hauria d'explicar amb els anys que ja tens al projecte. Tampoc no entraré a valorar el que penso sobre que t'agradi la meva renúncia com a administrador perquè simplement no tinc el més mínim interès. Sobre el teu últim argument, ser ombdusdman és molt més complex del que et pots imaginar i tampoc no es tracta d'un càrrec de més volada però sí implica altres responsabilitats. Finalment, no puc entendre tampoc aquesta queixa sobre la renovació "ad eternum" quan hi ha hagut un procés obert i molts dies perquè tothom que volgués presentar la seva candidatura ho pogués fer. Hi ha hagut aquesta oportunitat per a tothom i només una persona s'ha presentat. Em sorprèn que amb la teva activitat i implicació a casa nostra no hagis volgut presentar la teva candidatura (llàstima). En aquest sentit em recordes aquesta gent que es queixa dels resultats electorals però no va votar per canviar les coses. En definitiva, no podem pensar tots igual i espero que això no t´ho prenguis a pit. Per la meva banda deixo el debat en aquest punt perquè sento que no ens hi posarem d'acord i ja no aportem res constructiu a aquesta discussió. Salutacions, company. --J. G. Góngora (disc.) 00:10, 15 abr 2017 (CEST)\n@Góngora: Només uns detalls: Si no m'he presentat es perquè calen uns coneixements tècnics que no tinc (jo d'IP ni faba!), millor deixar-ho als que hi enteneu.I, si em prengués les coses a pit faria temps que no hi seria. Com dius, ho deixem aquí. Et segueixo convidant a venir sempre que vulguis, encara tens pendent (des de fa anys!) una visita turística per la Catalunya central (tot i que ara que ja no ets a la vora ho tenim més complicat!). Que et vagi bé!--Beusson (disc.) 08:43, 15 abr 2017 (CEST)\nAcabo d'aterrar en aquesta discussió. D'acord amb tots dos. O sigui, d'acord amb que seria bo que el checkuser fos algú actiu a la comunitat, i d'acord que en Góngora és el segon més actiu de tots els que s'han presentat, de manera que la solució òbvia és renovar-lo (a més de ser el que diuen les normes).\nPer tal que amb la propera renovació (abril de 2019) no ens torni a passar el mateix, proposo que si gener d'aquell any encara no tenim a la vista dos candidats actius i amb un mínim de coneixements posem un bloqueig de tres mesos a un parell de potencials candidats per que disposin de temps lliure per adquirir els coneixements tècnics que els falta per presentar-se, que tampoc deuen ser tants. Ara per ara, proposaria en Beusson i en Lohen11, que crec que ho farien molt bé.--Pere prlpz (disc.) 18:47, 7 maig 2017 (CEST)\nVal, val. No aconseguiràs que parli més clar perquè aquí només hi vinc a disfrutar.--Lohen11 (disc.) 19:24, 7 maig 2017 (CEST)\nSi amb això et quedes content...--Beusson (disc.) 00:03, 8 maig 2017 (CEST)\nObtingut de «https://ca.wikipedia.org/w/index.php?title=Viquipèdia:Elecció_de_verificadors_de_comptes_d%27usuari/2017&oldid=22571284»\nLa pàgina va ser modificada per darrera vegada el 3 gen 2020 a les 16:23.


Un avi abusa sexualment de tres galls i acaba detingut\nUn home ha estat detingut a la ciutat colombiana de Bogotà, acusat d'haver abusat sexualment de tres galls de la seva propietat. Els agents que van dur a terme la investigació tenen en el seu poder el vídeo on es pot observar l'ultratge de l'ancià.\nL'Institut Distrital de Protecció Animal de Bogotà ha informat que el 12 de setembre, després de rebre l'enregistrament captat pels veïns, personal de la dependència es va traslladar fins a un domicili ubicat al barri Siete de Agosto, on va rescatar els animals afectats.\nEl jubilat serà acusat per un delicte de maltractament animal, amb l'agreujant d'abús sexual\nJulián Tarquino, coordinador de Registre i Control de l'Institut, va assenyalar que els tres galls van ser valorats i aparentment es troben en bones condicions de salut. No obstant això, els mantindran sota el seu resguard, informa Crónica.\n"Acompanyat de la petició que ens arriba, venia un vídeo on mostraven a un senyor presumptament abusant sexualment d'una de les aus i per aquest motiu va ser que es va sol·licitar que ens lliurés en custòdia als animals", va comentar. "Els estem fent exàmens complementaris per veure si podem evidenciar alguna lesió", ha afegit.\nEl jubilat serà acusat per un delicte de maltractament animal, amb l'agreujant d'abús sexual. El cas serà avaluat per un jutge, que de trobar culpable a l'home, el podria sancionar amb una multa econòmica d'almenys de 1.183 dòlars i, depenent de la gravetat, fins i tot podria imposar-li una condemna de presó.\n����¡RESCATADAS 3 GALLINES PER PRESUMPTE ABÚS SEXUAL!❌��������\nEl nostre #ComandoGranja al costat de|juntament amb @PoliciaBogota per denúncia amb material en vídeo, va rescatar les aus al sector del 7 d'agost. El cas va ser remès a @FiscaliaCol per als processos corresponents. #NoAlMaltratoAnimal pic.twitter.com/39lylnHpH3\n— Protecció Animal Bogotà (@AnimalesBOG) September 13, 2019\nUn lampista atén una àvia de franc i rep gairebé 100.000 € de donatius\nVeronika, la dona assassinada a Mallorca per un home que va acollir del carrer\nBusquen una dona per apunyalar el seu company de pis a Sant Josep


Uns grans fills de puta!\nIgualada té racons lletjos. Espais que em fan pensar en ciutats lletges, com Manresa o Martorell. Espais com la plaça del Pilar o la Plaça de Sant Miquel (tot i que, segons sembla, l’Ajuntament remodelarà properament). Lletjor…. Però també té molts racons bonics: els que descobrim o redescobrim al barri del Rec, racons del cementiri nou, els edificis modernistes del passeig, etc. I, dins aquests petits oasis de bellesa, hi ha els passatges de l’entorn de la plaça de l’Ajuntament, que els igualadins anomenem “corralons” .\nFa uns mesos, l’Ajuntament d’Igualada va decidir embellir aquests raconets amb unes jardineres. No van trigar pas gaire a sorgir les veus critiques (un costum ben igualadí): que si són unes “pijades”, que si són capricis, que si hi ha altres necessitats a la ciutat com l’atur i que si aquests de dretes es gasten els diners amb flors i torretes de disseny… Aquests passatges, aquests corralons, amb tan encant, amb tanta història (han estat testimonis de la ciutat que ha anat creixent al seu voltant, protagonistes de l’activitat social, cultural, econòmica, amb les fires i els mercats…) s’han anat degradant, lenta, molt lentament. La petita botiga de tota la vida baixa, per sempre, la persiana. I, mimèticament, ho fa la del costat. I l’altra. I la d’uns metres més avall. I, de sobte, apareix una pintada. I, de cop i volta, un vidre trencat. I un altre. I una caca de gos. I les parets s’omplen de papers d’anuncis de discoteques. I es fa fosc, cada vegada més fosc.\nA finals dels anys seixanta del segle passat, el professor Phillip Zimbardo, de la Universitat d’Stanford, va dur a terme un interessant experiment sociològic. Va deixar dos cotxes, idèntics, abandonats en dos llocs diferents: l’un, al sempre conflictiu barri del Bronx; l’altre, a l’elitista barri de Palo Alto, a Califòrnia. Dos cotxes idèntics. Abandonats. Dos barris ben diferents.\nAl cap de poques hores, el cotxe del barri del Bronx, va quedar destrossat. S’ho van endur tot (retrovisors, llantes, motor…) i el que va quedar ho van cremar. El de Palo Alto, en canvi, va romandre intacte dies i dies... Fins que un dels col·laboradors del professor Zimbardo va trencar un dels vidres del cotxe de Palo Alto, i al cap d’unes hores el cotxe va quedar tan o més malmès que el del barri del Bronx. Quina és la causa: la pobresa? La marginalitat?\nAmb aquest experiment va sorgir la “teoria dels vidres trencats”. El vidre trencat (d’un cotxe, d’un aparador...) s’integra en el paisatge, transmetent una idea de deixadesa, d’abandonament, de deteriorament, de degradació. També dóna una idea de despreocupació, de comunitat sense normes de convivència, on tot s’hi val. Després d’un vidre trencat en ve un altre. Darrera una caca de gos n’hi anirà una altra. Darrera una pintada n’apareixerà una altra.\nPer això, tot i que la ciutat òbviament té altres prioritats i necessitats, hem de cuidar els petits detalls. La bellesa de les coses petites i senzilles. I cuidar-les. I preservar-les. Per això celebro que posin torretes amb flors als corralons, al costat d’altres projectes dinamitzadors (com el “Micro negocis amb aparador” o “Els corralons dels llibres oblidats”).\nPerò des del primer dia que van col·locar les torretes, hi ha una colla d’incívics, de vàndals, que es dediquen a destrossar-les, a arrencar les plantes i llençar-les pel terra. Com en els vidres trencats dels cotxes, no es tracta de pobresa, ni de marginalitat. Es tracta d’incivisme, de violència, de vandalisme. Es tracta de relacions socials, de convivència, de veïnatge. D’irracionalitat.\nAixí, els veïns, hem de recriminar, sense por, si veiem una d’aquestes actituds incíviques. I, de la mateixa manera que des de l’Ajuntament han de ser tossuts i replantar i replantar i replantar, una i altra vegada, les plantes que aquests vàndals han arrencat, aquests també han de ser contundents i gens tolerants, si els enxampen, amb els que actuen d’aquesta manera: uns grans fills de puta!.\nPrimer, els patges (i patgesses) de casa\nCatalunya, com una colla castellera. Com un castell\n25 d'abril 2013.21:52h\nsi portes d’un altre lloc i deixes anar sense prèviament ensinistrar una manada de gossos al teu jardí, no t’extranyi si després els gossos et trenquen les plantes, els vidres o si... Llegir més t’ataquen....\n25 d'abril 2013.21:36h\nM’alegro de que conservis una part conservadora a la teva personalitat.\nCom imaginaràs, estic totalment d’acord amb tu en que s’hauria de perseguir i castigar contundentment tot... Llegir més tipus de vandalisme i crim.\nPer tant, aquesta vegada et felicito per l’article i t’animo a difondre aquest missatge entre els teus companys d’ideologia d’esquerres, la majoria dels quals no deuen estar gaire d’acord amb tu.\nEl teu amic afectuós,\n25 d'abril 2013.13:35h\nDiguem que escoltes i et dire com penses,diguem que llegeiges i et dire com penses,no fasis cas de tot el que sens i pensa per a tu mateixa.\nTambé hi ha molts fills de puta que manipulan... Llegir més a la societat amb missatges i amb fets.\nTreute la vena dels ulls i mara mes enlla,potser no barrejaràs la gimnasia amb la magnesia i entendràs millor l’article.\nAnims tot es proposar-so\n25 d'abril 2013.13:21h\nJo, de fet, hauria escrit ”correlons” i no pas ”corralons”. I també el títol fa pensar en un altre tema... però completament d’acord. El meu avi (en pau descansi) sempre deia ”això... Llegir més no ho arreglarem si no canviem el cap de la gent !”. Quanta raó tenia !\n25 d'abril 2013.11:18h\nI jo que pensva que això dels fills de puta anava per una altra banda.\nMilions d’aturats? Desnonats? Estafa bancària? Milers de joves exiliats?\nNo! El problema són les torretes! Les... Llegir més torretes!! Els fills de puta són els quatre mamats que trinxen les plantes! I fins i tot parles de violència!!!\nVisca els articulistes per a tietes.\nPD: no dic que no sigui cert, però em sembla una mica exagerat tot plegat.\n25 d'abril 2013.10:20h\nMagnífic artícle Toni, comparteixo el que dius. Llegim...? llibreria que estem ubicades en un dels corralons, celebrem que s’hagin posat torretes, malgrat com tu dius, pateixen actes vandàlics... Llegir més assiduament,\ncelebrem que ens hagin pintat l’entrada del corraló i que ara es promoguin els ”micro negocis amb aparador”. Entre tots hem de tornar a donar vida a aquests espais tan bonics i emblemàtics de la nostra ciutat. Nosaltres estem disposades a col.laborar-hi, així ho hem fet i ho seguirem fent, moltes vegades amb ganes i bona voluntat per part de la ciutadania és poden fer moltes coses sense gaires diners, com per exemple ”El corraló dels llibres oblidats”.\nAh! i com que ho patin dia a dia recordar que els corralons no són un ”urinari”, sobretot els dissabtes al matí fa bastant fàstic.\n25 d'abril 2013.08:17h\nQuanta raó tens Toni,el problema es que cada vagada proliferen mes els fills de puta que tu dius,entre els que no plegan les cagarades dels gossos i els que trinxan tot l’entorn ,cada vegada... Llegir més n’hi ha mes.\nEs la manca de respecte ,la manca de valors de educació,de civisme,de sentit comù,de normes de convivencia,etc.\nJo proposaria un castig exemplar per a tots aquests,UNA només una nit a la pressò,sense cap mena de tramit,enxempat i aquella mateixa nit a CAn Brians,la propera vegada segur que s’ho pensa tres vegades.\n25 d'abril 2013.08:16h\nEl títol de l’article em sembla un xic excessiu, però estic totalment d’acord amb el contingut.\nDe fet, m’ha resultat un article il.lustratiu i un plaer de lectura.


Èxit rotund en els cursos federatius de Gimnàstica Estètica de Grup\nEl darrer cap de setmana s’han celebrat al Centre d’Alt Rendiment de Sant Cugat del Vallés els cursos federatius previstos de jutgessa i de tècnic/a de Gimnàstica Estètica de Grup organitzats per la Federació Catalana de Gimnàstica que han obtingut un èxit rotund; la directora de l’Escola de la FCG, Anna Bofill, va donar la benvinguda a les 63 participants en els cursos i les classes es van desenvolupar en un ambient de cordialitat i d’atenció als temes exposats. Les participants seran acreditades amb el corresponent certificat federatiu atès que aquesta ha estat una formació federativa perquè aquesta disciplina de l’esport de la Gimnàstica no està reconeguda pel Consejo Superior de Deportes.\nLa Gimnàstica Estètica de Grup és una especialitat de l’esport de la Gimnàstica de gran plasticitat i elegància, amb un gran futur de competicions, que desperta cada vegada més l’ interès en la seva pràctica perquè permet tan iniciar-se com prolongar l’activitat dels i de les gimnastes.\nDintre del calendari federatiu, el Comitè Tècnic està preparant les competicions d’aquest any; la primera serà un Trofeu preparatori com a tret de sortida en el que tant gimnastes com tècniques i jutgesses puguin començar a exercitar-se de cara al Campionat de Catalunya que tindrà lloc més endavant.\nLes dates i seus de les competicions seran confirmades properament, us animem a participar-hi, US HI ESPEREM!!


A fer punyetes!: #ComissióPujol: Que els facin fora i que demanin perdó\n#ComissióPujol: Que els facin fora i que demanin perdó\nEl dilluns 15/12/2014 vam tenir tres compareixences a la comissió Pujol. Tots tres professors universitaris, en Joan Francesc Pou Clemente i en Luís Manuel Alonso Gonzàlez, catedràtics de dret financer i tributari de la UB, i en Carles Ramió, catedràtic de ciència política de la UPF. Van ser, per tant, tres breus classes universitàries d’aquest seminari d’experts que tindrem amb les desenes de compareixents que alguns grups han volgut portar per il·lustrar-nos i, de pas, per difuminar l’efecte explosiu dels casos de corrupció a les seves files.\nEls dos primers ho van aconseguir en part. Amb l’aura de savis ens van explicar que és la societat la que ha de tenir valors compartits contraris a aquestes conductes, i això no passa; que la resistència fiscal és generalitzada, tant des de les petites factures que no paguen IVA com de les estructures sofisticades de frau, i que els mecanismes d’elusió fiscal de les grans empreses no són estrictament frau, sinó l’aprofitament d’escletxes legals per pagar menys i que si s’apliquessin més normes repressives per evitar-ho, el capital se’n va a altres llocs.\nBé, res de nou en la concepció clàssica del capitalisme imperant.\nPerò també van deixar anar algunes perles que no podem obviar. La primera, que la desafecció fiscal es produeix quan es valoren negativament les polítiques públiques que s’apliquen amb els nostres diners i que, per tant, no es promou la reputació fiscal dels que paguen correctament com un element de prestigi.\nUna segona que vull destacar és que, segons ells, hi ha un fracàs del model perquè el propi sistema està propiciant les conductes fraudulentes o no les està impedint prou, entre altres coses perquè no es pot tractar igual al de dalt que al de baix; al petit evasor que factura en negre per sobreviure que a l’encorbatat yupi que estudia la manera d’evadir a gran escala.\nDit d’una altra manera, la percepció d’impunitat sobre la corrupció, gestada durant anys, actua com un virus que s’escampa i ens acaba emmalaltint. I jo em faig una pregunta: quin tipus de conductes polítiques han afavorit aquest pensament al llarg de tot aquest temps i qui les ha practicat? Una bona resposta a això seria una primera molt bona conclusió d’aquesta comissió.\nI una proposta endreçada que van fer: centrem-nos en el model alemany. Més que perseguir el defraudador i castigar-lo segons la quantitat, perseguim i castiguem al qui enganya, al qui té intenció de falsejar, és a dir, al trampós, encara que utilitzi argúcies legals per fer-ho. Prenem nota, no?\nEn Carles Ramió anava fort i va entrar provocant: la corrupció que tenim és l’ordinària en els països del nostre entorn i és un problema de correcte finançament de la política, tant els partits com les persones. Punt i seguit. Cal un bon finançament de la política a canvi d’un estricte rendiment de comptes fins a l’últim euro. Punt i a part.\nAra bé, no es va tallar ni un pèl en un parell d’afirmacions. Primera, hi ha hagut trenta anys d’un pacte de silenci clínic preocupant. Segona, també és molt preocupant que els mitjans de comunicació no ho hagin destapat. Tercera, ha fallat l’oficina antifrau, ha fallat la sindicatura de comptes, ha fallat l’administració pública perquè no hi ha un polític corrupte si no hi ha un funcionari que mira cap a un altre costat o bé per una relació clientelar o bé perquè no se sent prou protegit per actuar.\nEi, torneu-ho a llegir sisplau perquè crec que va tocar os.\nI acabo amb les seves paraules: “Les branques malaltes s’han de tallar perquè sinó es podrirà tot l’arbre. Els partits polítics que en tenen haurien de tallar-les, demanar perdó i canviar les cares dels que estan davant encara que ells no hagin fet res”.\nDoncs, ja ho sabeu. Estem esperant.\nPublicat per Marc Vidal a 1:11\n#ComissióPujol. Mena: els silencis que parlen\n#ComissióPujol: Que els facin fora i que demanin p...\n#ComissióPujol: Mayo, l'inspector que denuncia\nLa corrupció i el cas Pujol


Novetats educatives per al curs 2016-2017 al Museu de Lleida | edu@museudelleida\nEl Museu de Lleida ja té disponible l‘oferta educativa per al curs 2016-2017 amb dos novetats, relacionades amb dos exposicions temporals, i un itinerari nou, que s’afegeixen a l’oferta ja existent d’itineraris educatius de diverses temàtiques, adaptats a tots els nivells escolars.\nPel que fa a les novetats, la primera és l’itinerari ‘Ramon Llull, un viatge per la Mediterrània a l’edat mitjana’, que s’oferirà en el marc de l’exposició Raimundus, christianus, arabicus. Ramon Llull i l’encontre entre cultures,que s’inaugurarà al Museu de Lleida a principis de setembre en el marc de l’Espai Cultura i que commemorarà l’Any Llull. L’itinerari, que s’oferirà del 12 de setembre al 30 d’octubre de 2016, descobrirà als escolars la figura de Ramon Llull i el context social i cultural de la seva època, així com les principals característiques de la seva obra i pensament, prestant una especial atenció al tema dels viatges del filòsof i escriptor mallorquí.\nUna altra novetat és l’itinerari ‘Fem d’arqueòlegs, descobrim la Fortalesa dels Vilars d’Arbeca’. Aquesta localitat de les Garrigues acollirà a partir de principis d’octubre l’exposició La Fortalesa dels Vilars d’Arbeca. Terra, aigua i poder en el món iber, que actualment es pot visitar al Museu de Lleida (fins al 31 de juliol). És per aquest motiu que el museu, juntament amb l’ajuntament arbequí, oferirà (del 3 d’octubre al 18 de novembre de 2016) una proposta educativa que permetrà viure el procés d’iberització i evocar com vivien els nostres avantpassats ibers. Es visitarà l’exposició i també el jaciment. En aquesta proposta hi han col·laborat, a més, els Centres de Recursos Pedagògics de les Garrigues, del Pla d’Urgell i del Segrià, així com l’escola pública Albirka d’Arbeca.\nAquest segon itinerari, després del seu recorregut a Arbeca, esdevindrà una activitat fixa de l’oferta educativa del museu, amb el nom de ‘Fem d’arqueòlegs al Museu de Lleida’. L’itinerari permetrà descobrir com vivien els ibers i els romans, a més de conèixer a fons el treball dels arqueòlegs.\nPrograma Secundària i Cicles formatius


El Govern balear presenta a Menorca el Pacte Social contra les Violències Masclistes\nEl Govern de les Illes Balears ha presentat avui a Menorca el Pacte Social contra les Violències Masclistes. La consellera de Presidència Pilar Costa, la presidenta del Consell Maite Salord i la consellera Maria Cabrisas han destacat el ferm compromís de la societat de les Illes Balears per un espai lliure de discriminació i de violències masclistes.\nPilar Costa, acompanyada per la directora de l’Institut de la Dona, Rosa Cursach, ha exposat en el Consell Insular de Menorca el Pacte Social Contra les Violències Masclistes amb el lema «ReAcció».\nImpulsada pel Govern de les Illes Balears per mitjà de l’Institut Balear de la Dona (IBD), aquesta campanya pretén implicar la societat en la prevenció i l’eradicació de les violències masclistes. Més de 2.300 persones i prop de cent seixanta entitats ja s’hi han adherit —amb accions concretes— per mitjà de la pàgina web.\nPilar Costa ha convidat els menorquins i menorquines a sumar-se al Pacte. Després de visitar totes les illes, Costa ha destacat "el ferm compromís de la societat de les Illes Balears per un espai lliure de discriminació i de violències masclistes; hem de seguir apoderant la ciutadania amb eines per tal de construir una societat més justa i igualitària".\nPer adherir-se al Pacte Social Contra les Violències Masclistes s’ha d’accedir a la pàgina web www.reaccionem.com, llegir el manifest i comprometre’s a complir-lo. En el cas dels ciutadans i ciutadanes, això es pot fer a títol personal per mitjà d’un seguit d’accions que es proposen; en el cas que siguin entitats o col·lectius els que vulguin adherir-se al Pacte, s’accepten les propostes d’accions que es comprometin a dur a terme.\nCom a mostra del seu compromís amb el Pacte Social Contra les Violències Masclistes, el Consell de Govern aprovà el passat novembre el Pla de Mesures 2017-2020, que implicarà de manera transversal totes les conselleries per mitjà de 6 línies estratègiques, 23 objectius fixats i 135 mesures per desenvolupar. La dotació pressupostària del Govern per a aquest Pla fins a l’any 2020 és de 13,6 milions d’euros, cosa que representa un increment del 72,3 % en els recursos que es tenien prevists fins ara per a l’aplicació de mesures en aquesta matèria.\nDurant la jornada també es van signar dos convenis per refermar el compromís entre el Consell Insular de Menorca i l’Institut Balear de la Dona.\nMaó, 14 de desembre de 2016


rba salut i gestió: No, això no és democràcia!\nAnònim 10 de juliol de 2012, a les 11:32\nLa decisió del Sr. Navas és ajustada a dret, ja que aplica l`article 33 de la Llei 1/2012 de Pressupostos de la Generalitat que suprimeix l`Acció Social i els ajuts de la mateixa naturalesa. Vigència a partir del 28-2-2012.\nJa s`ha aplicat a tots els altres ajuts. Si l`Escola Bressol de la Vall d`Hebrón l`ha mantingut fins acabar el curs escolar, és un detall a agrair. La mesura és coherent amb el sistema actual. Les formes de disconformitat no es poden permetre. Molt be si el Conseller s`ha prestat a parlar-ne, però si la llei suprimeix tota l`acció social, el tema no és negociable. Només és explicable .\nRicard Bosch 10 de juliol de 2012, a les 14:26\nM'agrada la claredat amb que ho expliques. Això encara reforça més la meva opinió que els afectats s'han extralimitat amb le seves protestes. Perseguir amb violència al conseller de salut ho considero propi de paisos amb un nivell sociocultural que no es correspon amb la realitat del mon occidental


Política de privacitat - Camping Laspaúles\nResposable CAMPING LASPAULES, S.L. (des d’ara C. LASPAÚLES)\nDestinataris No es cedeixen dades a tercers, excepte: Per obligació legal. A empreses especialitzades en selecció de personal i anàlisis de perfils pels candidats a un lloc de treball\nInformació addicional Pot consultar la informació addicional i detallada sobre Protecció de Dades a les Clàusules annexes que es troben a https://laspaules.com/politica-de-privacitat.\nA C. LASPAÚLES treballem per oferir-li a través dels nostres productes i serveis la millor experiència possible. En alguns casos, és necessari recavar la informació per a aconseguir-ho. Ens importa la seva privacitat i creiem que hem de ser transparents al respecte.\nPer això, i a efectes del previst al Reglament (UE) 2016/679 del Parlament Europeu i del Consell de 27 d'abril de 2016 (en endavant, "RGPD") relatiu a la protecció de les persones físiques en el que respecta al tractament de dades personals i a la lliure circulació d'aquestes dades, i la LLEI 34/2002, d'11 de juliol, de Serveis de la Societat de la Informació i de Comerç Electrònic (en endavant, "LSSI"), C. LASPAÚLES informa a l'usuari que, com responsable del tractament, incorporarà les dades de caràcter personal facilitades pels usuaris en un fitxer automatitzat.\nDenominació social: CAMPING LASPAULES, S.L.\nDenominació comercial: CAMPING LASPAÚLES\nDomicili social: C/. Prasumpiri, s/n; Ctra. Nacional 260 km. 369 de 22741 Laspaúles (Huesca)\nC. LASPAÚLES ha designat una persona de contacte interna com a coordinador de l’adaptació dins de la seva organització. Si vol fer una consulta amb relació al tractament de les seves dades personals, pots posar-se en contacte amb ell mitjançant el correu camping@laspaules.com.\nA C. LASPAÚLES tractem la informació que ens faciliten les persones interessades amb les següents finalitats:\nEn alguns casos, només quan sigui necessari, C. LASPAÚLES proporcionarà dades dels usuaris a tercers. No obstant això, mai es vendran les dades a tercers. Els proveïdors de serveis externs (per exemple, proveïdors de pagament o empreses de repartiment amb els que C. LASPAÚLES treballi poden utilitzar les dades per proporcionar els serveis corresponents, sens perjudici d'això, no utilitzaran la informació per finalitats pròpies o per cessió a tercers.\nC. LASPAÚLES procura garantir la seguretat de les dades personals quan s'envien fora de l'empresa i s'assegura que els tercers proveïdors del servei respecten la confidencialitat i compten amb les mesures adequades per protegir les dades personals. Aquests tercers tenen l'obligació de garantir que la informació es tracta conforme amb la normativa de privacitat de dades.\nLes dades personals obtingudes també podran ser compartides amb les centrals de reserva i/o motors de reserva.\nPot dirigir les seves comunicacions i exercir els seus drets mitjançant una petició en el següent correu electrònic: camping@laspaules.com.\nL'usuari és l'únic responsable de la veracitat i correcció de les dades incloses, exonerant a C. LASPAÚLES de qualsevol responsabilitat al respecte. Els usuaris garanteixen i responen, en qualsevol cas, de l'exactitud, vigència i autenticitat de les dades personals facilitades, i es comprometen a mantenir-les degudament actualitzades. L'usuari accepta proporcionar informació completa i correcta en el formulari de registre o subscripció. C. LASPAÚLES es reserva el dret de finalitzar els serveis contractats que s'haguessin celebrat amb els usuaris, en cas que les dades que hagi facilitat siguin falses, incompletes inexactes o no estiguin actualitzades.\nC. LASPAÚLES no respon de la veracitat de les informacions que no siguin d'elaboració pròpia i de les que s'indiqui altra font, per la qual cosa tampoc assumeix cap responsabilitat pel que fa a hipotètics perjudicis que poguessin originar-se per l'ús d'aquesta informació.\nC. LASPAÚLES es reserva el dret a actualitzar, modi car o eliminar la informació continguda en les seves pàgines web podent inclús limitar o no permetre l'accés a aquesta informació. S'exonera a C. LASPAÚLES de responsabilitat enfront a qualsevol dany o perjudici que pogués sofrir l'usuari com a conseqüència d'errors, defectes o omissions, en la informació facilitada per C. LASPAÚLES sempre que procedeixi de fonts alienes a aquesta.\nEn principi els nostres serveis no van dirigits específicament a menors d'edat. No obstant això, en el cas que algun d'ells es dirigeixi a menors de catorze anys, de conformitat amb l'article 8 del RGPD i l'article 7 de la LO 3/2018, de 5 de desembre (LOPDGDD), C. LASPAÚLES exigirà el consentiment vàlid, lliure, inequívoc, específic i informat dels tutors legals per tractar les dades personals dels menors. En aquest cas, s'exigirà el DNI o altra forma d'identificació de qui presti el consentiment.\nC. LASPAÚLES ha adoptat els nivells de seguretat de protecció de les dades personals legalment requerides, i procura instal·lar aquells altres mitjans i mesures tècniques addicionals al seu abast per evitar la pèrdua, mal ús, alteració, accés no autoritzat i robament de les dades personals facilitades a C. LASPAÚLES.\nC. LASPAÚLES no és responsable d’hipotètics danys o perjudicis que es poguessin derivar d'interferències, omissions, interrupcions, virus informàtics, avaries telefòniques o desconnexions en el funcionament operatiu d'aquest sistema electrònic, motivades per causes alienes a C. LASPAÚLES; de retards o bloquejos en l'ús del present sistema electrònic causats per de ciències o sobrecàrregues de línies telefòniques o sobrecàrregues en el Centre de Processos de Dades, en el sistema d'Internet o en altres sistemes electrònics, així com de danys que puguin ser causats per terceres persones mitjançant intromissions il·legítimes fora del control de C. LASPAÚLES. Això no obstant, l'usuari ha de ser conscient que les mesures de seguretat a Internet no són inexpugnables.\nEn el lloc web https://laspaules.com pot haver-hi enllaços a altres pàgines web. Al clicar en un d'aquests enllaços i accedir a un lloc web extern, la visita estarà subjecta a la política de privacitat d'aquell lloc web, quedant C. LASPAÚLES desvinculada de qualsevol classe de responsabilitat sobre la seva política de privacitat.\nEl lloc web de C. LASPAÚLES utilitza cookies, als efectes d'optimitzar i personalitzar la seva navegació pel mateix. Les cookies són fitxers físics d'informació que s'allotgen en el terminal de l'usuari, la informació recollida mitjançant les cookies serveix per facilitar la navegació de l'usuari pel portal i optimitzar l'experiència de navegació. Les dades recopilades mitjançant les cookies poden ser compartides amb els creadors d'aquestes, però en cap cas la informació obtinguda per les mateixes serà associada a dades personals ni a dades que puguin identificar a l'usuari.\nNo obstant això, si l'usuari no desitja que s'instal·lin cookies en el seu disc dur, té la possibilitat de configurar el navegador de tal manera que impedeixi la instal·lació d'aquests arxius. Per obtenir més informació consulti la nostra Política de Cookies https://laspaules.com/politica-de-cookies.


Blog – Pàgina 13 – Octubre Centre de Cultura Contemporània\nInici / Blog / Page 13\n“Rotatiu imaginari”, d’Ada Díez\nInauguració a l’Octubre CCC el dijous 7 de maig a les 20.00h. L’Institut Confuci de la Universitat de València presenta el proper 7 de maig a l’Octubre CCC la instal·lació Rotatiu imaginari de l’artista Ada Díez, que reflexa en ella les influències rebudes per la seua gran vinculació amb l’Institut, en formar part del seu […]\n“Pàgines sense Límits: Revistes”\nInauguració a l’Octubre CCC el dijous 7 de maig a les 20.00h. Pàgines sense límits és una mostra de revistes que –en la majoria d’edicions que presentem–, les seues pàgines no estan impreses sobre paper, sinó que són formats tridimensionals. Són revistes objectuals en les quals els editors, escriptors, poetes i artistes busquen un altre […]\nL’Octubre CCC s’uneix a la tercera edició del festival VLC Negra, que tindrà lloc del 7 al 17 de maig. Les activitats al nostre centre seran el dimarts 12 de maig. Molt aviat, tota la informació.\nInauguració de l’exposició “Àfrica” de Nòmades Click\nA l’Octubre CCC el dijous 30 d’abril a les 19.30h El col·lectiu Nòmades Click en col·laboració amb l’Associació Cívica Tirant lo Blanc, ofereix l’exposició de fotografies Àfrica. Fruit de diferents viatges, s’endinsa en alguns dels pobles més ancestrals de l’Àfrica, com els himba de Namíbia, els bororos del Níger o les diferents tribus que poblen […]\nAl Museu Nacional de Ceràmica González Martí de València, fins el 28 de juny. El Museu Nacional de Ceràmica presenta l’exposició “Manuela Ballester a l’exili. El vestit popular mexicà”. La mostra presenta un conjunt de 47 pintures i dibuixos de Manuela Ballester pertanyents a la sèrie del vestit popular mexicà que l’artista va desenvolupar a […]\nA la sala Plutón el dissabte 18 d’abril a les 20.30h Reinauguració de la sala Plutón de València, un espai híbrid dedicat a la investigació artística i el desenvolupament creatiu que en el passat ja va col·laborar en diverses activitats de l’Octubre CCC. Per aquesta ocasió especial presenten Quaramba!, el projecte d’improvisació musical integrat per […]\nExposició a l’Octubre CCC, del 7 al 29 d’abril. Segons les darreres estimacions, més de mil dues-centes poblacions al món celebren avui dia festes en les quals és present la figura del moro, sol o acompanyat de cristians. Amb múltiples variants, el moro dramàtic, dansaire i festiu fou exportat com a element evangelitzador des d’Europa […]\nAnteriors 1 2 3 … 10 11 12 13 14 15 16 17 Següents


Control d’accessos i visites – Centre d'Alt Rendiment\nControl d’accessos i visites\nHome / Control d’accessos i visites\nControlar els accessos i visites a les dependències del CAR amb la finalitat de disposar d’informació sobre les persones físiques, independentment de la seva vinculació, que es troben a les dependències del Centre necessària per al control de la seguretat. A més, per al personal del CAR, per obtenir dades per efectuar el control horari.\nLes dades dels registres d’accessos es conservaran durant un termini d’un mes.\nMissió realitzada en interès públic d’acord amb Llei 5/2014, de 4 d’abril, de seguretat privada i Text únic dels preceptes de determinats textos legals vigents a Catalunya en matèria de funció pública, aprovat mitjançant el Decret legislatiu, 1/1997, de 31 d’octubre.\n-Quins són els drets de les persones interessades i com es poden exercir


Adequació d’un espai verd que tindrà un circuit de BTT – Comarques de Ponent\nAdequació d’un espai verd que tindrà un circuit de BTT\nL’Ajuntament de Vila-sana va aprovar, el 7 de febrer, la memòria d’adequació d’un espai verd del terme municipal que inclou un circuit de BTT. Aquest projecte forma part del marc de subvencions que La Caixa, a través de la Diputació de Lleida, destina per a les actuacions de millora de zones d’interès mediambiental. Aquest espai s’ubicarà en una zona de 3 ha tocant al casc urbà del municipi. El circuit de BTT (Bicicleta Tot Terreny), que acollirà competicions a nivell nacional, fa 8 metres d’amplada per 880 metres de llargada i el seu ús serà tan local com comarcal. El pressupost de l’actuació, assumit en la seva totalitat per La Caixa, és de 88.345 euros. L’Ajuntament de Vila-sana va aprovar, el 7 de febrer, la memòria d’adequació d’un espai verd del terme municipal que inclou un circuit de BTT. Aquest projecte forma part del marc de subvencions que La Caixa, a través de la Diputació de Lleida, destina per a les actuacions de millora de zones d’interès mediambiental. Aquest espai s’ubicarà en una zona de 3 ha tocant al casc urbà del municipi. El circuit de BTT (Bicicleta Tot Terreny), que acollirà competicions a nivell nacional, fa 8 metres d’amplada per 880 metres de llargada i el seu ús serà tan local com comarcal. El pressupost de l’actuació, assumit en la seva totalitat per La Caixa, és de 88.345 euros.


Sant Julià cedeix la coberta del Centre cultural per posar-hi plaques solars | BonDia Diari digital d'Andorra.\nLa teulada del Centre cultural i de congressos acollirà uan instal·lació de plaques solars.\nDc., 09/06/2021 - 14:29\nSant Julià cedeix la coberta del Centre cultural per posar-hi plaques solars\nLa coberta del Centre cultural i de congressos lauredià disposarà aviat d'una petita planta solar fotovoltaica. En el marc del pla de desenvolupament energètic de la parròquia s'ha cedit l'ús de la teulada de la instal·lació durant 25 anys a l'empresa Energia Verda, que serà qui col·locarà les plaques solars.\nEl cònsol major de la parròquia, Josep Majoral, ha explicat al BonDia que el projecte preveu també l'arranjament de la coberta, que ja feia temps que necessitava una intervenció i no tindrà cap cost per al Comú. I és que l'acord preveu que serà la mateixa concessionària qui es farà càrrec d'aquests treballs, que tenen un cost estimat d'uns 150.000 euros. "Vam trobar aquesta fórmula, una empresa que pugui explotar l'espai a canvi d'arreglar la coberta", ha destacat Majoral, afegint que d'aquesta manera "fem una inversió en un edifici sense que li costi diners al Comú, reduïm la petjada de carboni de la parròquia i generem una oportunitat de negoci per a un privat. Crec que tots hi sortim guanyant". L'energia que produeixin les plaques, l'empresa la vendrà a la Mútua Elèctrica i no servirà per autoconsum.\nEl cònsol no ha pogut concretar quantes plaques hi haurà ni el calendari exacte d'execució de les obres, però ha recordat que la concessió comença a comptar des del moment que s'ha fet pública l'adjudicació, per tant, creu que l'empresa anirà el més ràpid possible perquè "com més tardi a posar-ho en marxa, menys temps de concessió li quedarà per poder-ne treure benefici i amortitzar la inversió".\ncnetre de congressos


La policia escorcolla la casa i els despatxos de l'expresident francès Nicolas Sarkozy a París\nUn jutge ordena investigar la donació de fons de la propietària de L'Oréal, Liliane Bettencourt, per a la campanya electoral del 2007\nARA Barcelona 03/07/2012 20:54\n260x366 Nicolas Sarkozy en el seu discurs de comiat. AFP Nicolas Sarkozy en el seu discurs de comiat. AFP\nEls policies de la brigada financera i el jutge d'instrucció de Bordeus Jean-Michel Gentil han escorcollat aquest dimarts al matí el domicili de Carla Bruni i Nicolas Sakozy a París, el despatx d'advocats Arnaud, Claude i associats –on l'expresident francès té un despatx– i els nous locals que s'han posat a disposició de l'antic cap d'estat, segons informa el diari ' Le Monde'. Es tracta d'un fet sense precedents a la V República i s'emmarca en la investigació del cas Bettencourt per presumpte finançament il·legal del partit de l'excap d'estat francès, Unió per un Moviment Popular.\nEls jutges sospiten des del 2010 que la dona més rica de França, Liliane Bettencourt, propietària de l'imperi L'Oréal i actualment inhabilitada, va finançar la campanya electoral del 2007 que va portar Sarkozy a l'Elisi. Però els fets es van precipitar a principis de juliol, després que l'excomptable de Bettencourt declarés a la policia que l'expresident va rebre finançament il·legal per a la seva campanya. "Vaig preparar un sobre amb 150.000 euros", va dir Claire Thibout als agents –a França les donacions privades a partits no poden excedir els 7.500 euros.\nDe vacances al Canadà\nDe totes maneres, Sarkozy no ha hagut de passar pel mal tràngol que escorcollin casa seva. Segons han informat els seus advocats, Sarkozy és des de dilluns al Canadà de vacances. L'excap d'estat va perdre la immunitat presidencial el 16 de juny, un mes després d'haver abandonat l'Elisi, i a part del cas Bettencourt, haurà d'aclarir la seva participació en dos casos més: un per presumpte finançament il·legal per part del dictador libi Muammar al-Gaddafi i un altre anomenat cas Karachi, que investiga si Sarkozy va rebre comissions per la venda de submarins al Pakistan als anys 90, quan era ministre del Pressupost.


Le Feugrès Courtonne-la-Ville França - Ofertes d'hotels amb els MILLORS DESCOMPTES EN LÍNIA\nSaint Germain la campagne, Courtonne-la-Ville, Courtonne-la-Ville, França, 27230 - Veure al mapa\n"Very friendly and interesting host. Room was very comfortabl..."\nAl visitar Courtonne-la-Ville, vosté es sentirà com a casa a Le Feugrès, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Le Feugrès, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Wi-Fi gratuït en totes les habitacions, instal.lacions per a minusvàl.lids, aparcament de cotxes, habitació familiar, àrea de TV/saló compartit són només algunes de les comoditats que fan que Le Feugrès sigui diferent dels altres hotels de la ciutat.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix instal.lacions fantàstiques, incloses jardí, per ajudar-vos a relaxar després d'un carregat dia a la ciutat. Descobreixi una encantadora mescla de servei profesional i ampla gama de característiques a Le Feugrès.\nTots els tipus de viatgers (62) Parelles (21) Viatgers en solitari (8) Famílies amb infants petits (19) Famílies amb infants grans (11) Grups (3)\nAllotjaments a Courtonne-la-Ville


Blogs: Lincoln Strategy Group\nInici / Arxiva per categoria "Blocs"\nblocs\t Febrer 14, 2018\nLes dimensions polítiques dels Jocs Olímpics\nEls Jocs Olímpics d’hivern de PyeongChang 2018 donen la benvinguda a 92 països participants. El 9 de febrer fins al 25 es recull la col·lecció d’atletes d’arreu del món. Aquest ...\nblocs, Estratègia política\t Gener 9, 2018\nQuan comença el nou any, és un bon moment per reflexionar sobre el 2017 i fer una resolució per al 2018. Una excel·lent idea de resolució és informar-se més ...\nblocs, Estratègia política\t Desembre 21, 2017\nAtès que l’economia i el sistema polític van de la mà, sembla com si els presidents que fomenten i mantenen una economia forta tinguin una valoració forta d’aprovació. Tanmateix, les valoracions d'aprovació consisteixen ...\nblocs, Estratègia política\t Novembre 22, 2017\nLa importància del compromís juvenil en la política\nLa generació d’adolescents d’aquest país són els nostres líders de demà. Les seves actituds polítiques es configuren en experiències úniques i antecedents diversos, per la qual cosa és fonamental que aprenguin més sobre ...\nblocs, Campanyes de pastures, Notícies, Estratègia política\t Novembre 17, 2017\nAprendre dels seus errors: què poden treure els candidats de les baralles dels polítics?\nLa campanya per l'elecció és un exercici de resistència personal. Per crear la confiança dels electors, els candidats polítics han de valer els exercicis de pressió constants, els debats ferotges i els mesos en el camí, tot projectant un ...\nblocs, Consultoria Política, Estratègia política\t Novembre 10, 2017\nQuè heu de buscar en un estrateg i en un gestor de campanyes\nUn estrateg o gestor de campanyes té un dels papers més importants per a la vostra campanya. Ells són la columna vertebral del treball electoral, treballant entre bastidors per fer funcionar tot ...\nblocs, Estratègia política\t Novembre 3, 2017\nBipartidisme: on ha estat i on és ara\nEl bipartidisme és potser la tradició nord-americana original. Aquesta afirmació pot semblar increïble, tenint en compte el que sovint ens expliquen sobre el clima polític actual. Però la veritat és que les legislatives d’aquest país ...\nblocs\t Octubre 31, 2017\nCom habilitar converses positives sobre política a l'Oficina\nLes relacions polítiques avui dia estan més estretes que mai a la memòria recent. Des dels moderats fins a les marques de foc, sembla que gairebé tothom té una opinió que no poden esperar a ...\nblocs, Consultoria Política, Estratègia política\t Octubre 29, 2017\nCom rebutjar després d’unes eleccions\nPerdre eleccions a qualsevol nivell de govern pot ser una píndola difícil d’empassar. Al matí següent, us despertareu sabent que feu un esforç valent i encara ...\nblocs, Consultoria Política, Estratègia política\t Octubre 25, 2017\nEl valor del servei constituent: a la temporada electoral i més enllà\nEl congrés té moltes responsabilitats que impliquen molt més que simplement fer i aprovar lleis. Són els representants de la gent, i amb aquest càrrec recau la responsabilitat d’utilitzar ...\nNathan Sproul va ser guardonat com a guanyador del premi Stevie® als premis American Business Awards 2018\nLincoln Strategy Group i LLORENTE & CUENCA s’uneixen a les iniciatives de base per a afers públics\nHGF on 5 consells Els gestors de campanyes han de tenir-ho sempre en compte\nBrian Nagele on Claus per a campanyes efectives de base\nCampanyes de pastures


Novembre, mes dels gegants a la Biblioteca\nEl mes de novembre serà un mes geganter a Rubí. No ens referim a actuacions al carrer, sinó al conjunt d'activitats que la Biblioteca Mestre Martí Tauler, conjuntament amb la Colla de Geganters de Rubí, ha programat.\nEn primer lloc, el dia 4 de novembre es va fer la primera, una xerrada de Joan Miquel Merino sobre l'origen i la tradició dels gegants.\nEls gegants de Rubí, el Roc i la Paula. Font: www.rubitv.cat\nSeguiran uns tallers: el del dia 13 estarà dedicat a com portar gegants i capgrossos; el del 20 serà de música i balls de gegants i capgrossos, i, finalment, el 27, s'ensenyarà als assistents l'art de pintar aquestes entranyables figures del nostre folklore.\nEnsenyaran a pintar i a portar capgrossos a la Biblioteca\nA més, la Biblioteca mateixa també presenta una exposició del fons documental existent sobre els gegants, i una guia de lectura.\nEl dia 22, la Coordinadiora de Colles Geganteres del Vallès, conjuntament amb la Colla de Rubí, organitzen unes Jornades Gegangeres Vallesanes, que versaran sobre com donar a conéixer les activitats relacionades amb aquest món als mitjans de comunicació i a les xarxes socials.\nLa bibliotecària, la regidora de Cultura de l'Ajuntament de\nRubí i Joan Miquel Merino presenten les activitats.\nEs tracta, en suma, d'un projecte de la nostra Biblioteca de col·laboració amb el teixit associatiu de la ciutat. Cada any es convidarà una entitat cultural de Rubí a fi que realitzi activitats de la seva temàtica dins dels espais de l'equipament.\nÉs una bona forma de donar a conéixer les activitats de les associacions de Rubí.\nPublicat per Jordi a 18:39\nEl Museu no para!!! El passat 21 de novembre, vig...\nEl Museu de Rubí, al servei dels investigadors És...\nLa necessitat de treballar tots junts A Rubí, per...\nPer què un Museu de la Història i la Vida de la Ci...\nNovembre, mes dels gegants a la Biblioteca El mes...\nAcomiadem un octubre ple d'activitats gràcies a la...


La veritable història del tauró de Tarragona | Som macus\n« Bellini | Porra Barça-Recreativo i futbol territorial »\nLa veritable història del tauró de Tarragona\nUs en recordeu d’aquest últim estiu? Abans era tradició que cada estiu tingués la seva cançó. Dels últims mesos de calor, no recordo cap cançó en especial. A les nostres inhòspites terres del “nordeste” de l’Espanya plural, el protagonista de l’estiu fou un altre. Va ser el tauró de Tarragona.\nEn aquells moments, els periodistes ens van avorrir amb una visió de la realitat escrita, a quatre mans, entre el Sauron i l’A. Bolaño, el martell d’heretges antisociates que té col·locat el sociatisme a no sé quin lloc de poder de la Generalitat.\nCom sol passar, una cosa és el què ens diuen a la tele i una altra és el què realment passa o va passar. Com molt bé va dir, ahir, el X. Grasset, els periodistes es dediquen a separar el gra de la palla: publiquen la palla i deixen estar el gra.\nPer contribuir, pas a pas, a recuperar la veritat (i l’alegria) us envio, clandestinament, la crònica dels fets reals que s’esdevingueren aquells dies d’agost. El periodista que ho ha estudiat, a fons, es diu Salvador Sostres. Cada dia escriu a l’Avui. Si el trobeu massa moderat i ponderat en els seus escrits publicats en paper de diari, llegiu el seu bloc – http://www.salvadorsostres.com-. Hi trobareu la seva versió més “punki”, com diu ell mateix.\n“El tauró de Tarragona l’hi vam posar el Lluís (Prenafeta), el Macià (Alavedra) i jo. Preocupats com estàvem per la misèria moral i política per la que travessa Catalunya, vam volar cap a Israel a demanar-li la bomba atòmica al president Peres per tenir així una mica més de marge a l’hora de negociar amb Espanya.\nHola, espanyols, sabeu què hi duem en aquesta maleta? Ens va dir que entesos però que trigarien encara uns mesos a tenir-la preparada: és clar, tants cables! Bé, i aleshores, ens va regalar un tauró per si de cas volíem anar avançant feina: i la veritat és que ens semblà ideal ara que tots els horteres van a la platja; perquè escolta, seria tenir molta mala sort que queixalés un hortera convergent, havent-n’hi tants de sociates.\nVam triar Tarragona, les platges barates del sud: són el paradís del funcionariat sociata, i només cal veure com d’ençà que el president és Montilla, hi ha autèntiques processons cap al sud en contraposició a quan manàvem la gent de dutxa i oració que miràvem al nord i volíem la llibertat. I és així que la setmana passada anàrem a sopar Can Gatell i a mitjanit, dissimuladament, vam treure el peixot del portaequipatges del cotxe del Lluís i vam deixar-lo a la platja.\nCal aclarir que al final el tauró que ens havien de donar es va morir i ens regalaren un seu fill que pel que es veu ha sortit una mica gai: i no només no ha mossegat ningú sinó que a sobre s’ha deixat atrapar i ja me’l tenen a l’aquàrium. Home, hem aconseguit amargar les vacances a tot quant banyista socialista, i això està molt bé, i no és poc; però si a més d’incordiar-los te’ls menges, als sociates, fas molt més país i tots plegats avancem molt més.\nEntreteniments de tieta desocupada, ho admeto; maneres de comptar les hores que queden fins que els jueus enllesteixin i que els espanyols passin de no tremolar en veient la nostra ensenya a cagar-se a les calces en veient la nostra maleteta”.\nSergi (i Salvador Sostres)\nPosted on 21/11/2007 at 01:22 in Històries, Lletraferits\t| RSS feed | Resposta\t| Trackback URL\n11 comentaris\tto “La veritable història del tauró de Tarragona”\n21/11/2007 a les 18:43\nSí, Sostres, sí… Mireu: l’únic que heu de fer per desmuntar el Sostres és dir-li que és lleig.\n21/11/2007 a les 18:53\n04/01/2008 a les 17:19\nSi por el camino en la instrucción del sumario se perdieron DELITOS, más se perdieron POSIBLES AUTORES Y ACUSADOS. Si antes de las denuncias, pactos mafiosos, se excluyó cualquier gran banquero y gran político interviniendo en el abono en el Banco Hispano Americano de los 30.000 millones de pesetas ESTAFADOS, ni se consideró acusar a los SAMARANCH, Abel Matutes, o Elena Roca-Junyent, hija de Miguel Roca-Junyent, consejeros, y en el caso Elena, secretaria de De la Rosa. Sin olvidar los GRANDES EJECUTIVOS DE GRAN TIBIDABO, que enlazan con los políticos del momento, ver  HYPERLINK “http://www.lagrancorrupcion.com” www.lagrancorrupcion.com o mejor el libro, editado en 1995, “LES DESVENTURES DE PORT AVENTURA”, de Roger Jiménez Monclús, ex delegado de la Agencia EFE en Cataluña y ex director de LA VANGUARDIA, donde aparecen con todo lujo de detalles los de uno y otro bando, convergentes y socialistas, a sueldo astronómico del EMPRESARIO MODELO. El más significativo de los acusados reales y escritos que desaparece, JUAN PIQUÉ VIDAL, secretario del Consejo de Administración, y pequeña curiosidad, hasta un pasaporte de Javier de un país sudamericano con su fotografía pero nombre falso, hallado en un registro de su despacho, y del que nunca más se ha sabido.\n04/01/2008 a les 18:34\nPregunta: A veure si sabeu de què és la música de la pàg web enllaçada que ens ha deixat el Sr Rafael del Barco Carreras?\nPD: Ja m’ ho llegiré.\n04/01/2008 a les 20:09\nD’on surt ara aquest?\n05/01/2008 a les 15:22\nhome, a mi la música de l’enllaç em sona una mica a SENSASION DE VIVIR no?\n05/01/2008 a les 16:55\nRRRRT. Resposta incorrecta.\nA veure qui l’ endevina.\n05/01/2008 a les 20:42\njeje, be,no sé perque ho he fet, però he entrat dos cops en akesta “pagina” i m’han sortit cansons diferents!\n30/04/2009 a les 12:04\nUna de les distraccions del Sostres és dedicar articles a riure’s dels destins on la gent decideix passar les vacances. Un exemple: per ell, la Costa Daurada és “el paradís del funcionariat sociata”.\nAhir, article bomba (“Coses d’anar a Mèxic”) parlant de Mèxic i la pesta aquesta que diuen que no s’ha d’anomenar porcina:\n“Tal com Déu va opinar dues vegades sobre els càmpings -Biescas i Els Alfacs- ara ha opinat sobre aquest costum de secretària d’anar a Mèxic de vacances. És aquesta indigència, aquest tercer món mental. Anar a Mèxic a hotels de polsereta, a veure pedrotes i records de tribus que han fracassat. Hi ha 3 destins i 2 excepcions. Els tres destins són Londres, París i Nova york. Les 2 excepcions són Itàlia (sempre el nord) i Àustria perquè sempre cal tornar, encara que només sigui de tant en tant, a Viena i a Salzburg. Nostàlgiaimperial. La resta és comèdia, propaganda, vici de pelut, una estafa.\nFa uns dies a l’AVUI vaig escriure sobre el tipus de nòvio que et proposa d’anar a Tànger. Són ànimes molt barates. La grip porcina no és una epidèmia, és una plaga. Déu de sobte opina i és veritat que de vegades ho fa amb ràbia. Coses d’anar a Mèxic: et mors o et maten. Espero que l’alarma hagi estat prou dura perquè d’ara en endavant, de bromes, les imprescindibles. Hi ha una maduresa que tenim pendent i que passa, entre d’altres coses, per comprendre que no es pot anar a Mèxic de vacances. París, Londres, Manhattan. La resta és revisionisme i propaganda. Las Vegas i Sydney van agradar-me, però hi ha una sola civilització i adquirim la força del que hem conquerit. Mèxic com els càmpings: la sentència de Déu ja ha estat dictada”.\n27/10/2009 a les 20:24\nFriso per veure què diu el Sostres del merder aquest on estan implicats el Prenafeta i el Macià Alavedra, dos referents per a ell. Dos homes que ha elogiat en molts articles. Per exemple, l’article d’aquesta entrada -el del Tauró de Tarragona- comença així:\n“El tauró de Tarragona l’hi vam posar el Lluís (Prenafeta), el Macià (Alavedra) i jo. Preocupats com estàvem per la misèria moral i política per la que travessa Catalunya, vam volar cap a Israel a demanar-li la bomba atòmica al president Peres per tenir així una mica més de marge a l’hora de negociar amb Espanya”.\n28/10/2009 a les 17:46\nSergi, la teva petició ha estat escoltada: